વાયબ્રન્ટ ગુજરાત સમિટ દરમિયાન નોબલ પારિતોષિક એક્ઝિબિશનનું સાયન્સ સિટી ખાતે આયોજન કરાયું હતું. આ પ્રદર્શન તા. ૧૪મી માર્ચ, ૨૦૧૭ સુધી રાખવામાં આવ્યું હતું. જેમાં ૩.૦૫ લાખથી વધુ વિદ્યાર્થીઓ, શિક્ષકો અને મુલાકાતીઓએ ભાગ લીધો હતો. આ પ્રદર્શનની રાજ્ય અને દેશની ૧૫૦૦ શાળાઓ અને વિજ્ઞાન તથા એન્જિનિયરિંગ કૉલેજોએ પણ મુલાકાત લીધી હતી. આમ, મેઈક ઇન ઇન્ડિયા, સ્માર્ટ ઇન્ડિયા, ડિજિટલ ઇન્ડિયાના સુવર્ણ ભવિષ્યના નિર્માણમાં ગુજરાત સરકારનો વિજ્ઞાન અને પ્રૌદ્યોગિકી વિભાગ પણ કદમતાલ મેળવી મક્કમ રીતે કૂચકદમ કરી રહ્યો છે. આ કવાયત આગામી દિવસોમાં ગુજરાતને શિરમોર બનાવવા તરફ લઈ જશે.